Hankkeiden+eteneminen+suhteessa+suunnitelmiin+3

Hankkeet ovat pääsääntöisesti edenneet suunnitelmien ja tavoitteiden mukaisesti. Osassa hankkeissa on tullut toteutuksessa ja aikataulussa muutoksia henkilöstövaihdoksien vuoksi. Taloudellinen taantuma on osaltaan vaikuttanut mahdollisuuksiin toteuttaa laajennettua työssäoppimista, vaikutukset vaihtelevat sekä alueittain että aloittain. Toisaalta alkanut talouden piristyminen heijastuu siten, että opiskelijoita on ollut joillain aloilla työssäoppimassa kesän 2010 aikana ja hanketoimijat arvioivat tulevan lukuvuoden aikana tilanteen näyttäytyvän parempana. Hankkeiden edetessä suunnitelmat ja tavoitteet ovat täsmentyneet ja hankkeissa on edetty suunnittelemaan ja toteuttamaan käytänteiden levittämistä oppilaitoksen sisällä. Useissa hankkeissa on kokeiltu erilaisia työssäoppimisen laajentamisen malleja.

Osassa 2009 alkaneissa hankkeissa hanketoiminta on alkamassa laajamittaisemmin syksyllä 2010 ja hanketoiminnan aikataulutuksessa ollaan osassa hankkeissa myöhässä. Aikataulun muutoksiin ovat vaikuttaneet muun muassa se, että rahoituspäätöksen tultua opettajien työaikaresurssit on ollut jo pitkälti jaettuna keväälle 2010. Tehtyjä suunnitelmia on hankkeissa tarkennettu hanketoiminnan alkamisen myötä. Työelämäyhteistyö on lisääntynyt ja esimerkiksi Variassa arvioidaan työelämäyhteystyön paikoitellen lähentyneen ja määrällisesti yhteydenotojen lisääntyneen.

Esimerkiksi Ylä-Savon koulutuskuntayhtymän kokeiluhankkeessa on työssäoppimiskoulutusta järjestetty työpaikkaohjaajille ja opettajille keväällä 2010 ja opettajien työssäoppimisjaksot käynnistetään syksyllä 2010. Myös Rovaniemen koulutuskuntayhtymässä on järjestetty työpaikkaohjaajakoulutusta. Rovaniemen koulutuskuntayhtymässä arvioidaan työelämäverkoston olevan laajempi yritysten määrältä ja kokoluokilta kuin alkuperäisessä suunnitelmassa ja muutoksia on tapahtunut työelämäyhteiskumppaneiden suhteen. Salon seudun koulutuskuntayhtymässä ei ole voitu toteuttaa metallialan laajennetun työssäoppimisen kokeilun suunnitelmaa valimo osaamisen opetuksessa, sillä yritykset ovat voineet ottaa normaalia vähemmän työssäoppijoita kevätlukukaudella 2010.

Paluu sisällysluetteloon